ADERES Burjassot mostra en l’Ajuntament les seues felicitacions de Nadal
2025-07-24

Els components de l’Associació Esportiva, Rehabilitadora i Social, ADERES, Burjassot, han realitzat uns bonics dibuixos nadalencs, com a felicitacions per a aquestes dates, que s’estan exposant en l’Ajuntament de Burjassot. D’aquesta manera, tot el municipi pot comprovar, de primera mà, el gran treball integrador que realitza l’entitat burjassotera.

A més, aquests dibuixos els ha utilitzat l’entitat per a crear un calendari per al pròxim any; calendari que s’ha repartit amb una donació voluntària per a recaptar fons amb l’objectiu de realitzar una eixida durant el mes d’abril.

Així mateix, l’entitat ha creat un Betlem, senzill però bonic, en paraules de l’associació, que podrà visitar qualsevol veí en la seua seu, en el carrer Arturo Padilla, 1, de dilluns a divendres de 17:30 a 19 hores.